Maršíkov

Obec Maršíkov () je administratívna súčasť kúpeľnej obce Velké Losiny (okres Šumperk). Rozkladá sa v údolí Maršíkovského potoka, východne centra Veľkých Losín. Je známa predovšetkým svojím dreveným zrubovým kostolom sv. Michala.

 HistóriaMelzer M., Schulz J. a kol., 1993: Vlastivěda šumperského okresu. OÚ Šumperk a OVM Šumperk. ISBN 80-85083-02-7 
Prvá písomná zmienka o Maršíkove pochádza z roku 1351, už vtedy bola v Maršíkove fara. Roku 1494 bola dedina prepustená z markgrófského léna, v 16. storočí už patrila k losinskému panstvu. Začiatkom 17. storočia bola dedina od tohto panstva oddelená a pripojená k Vízmberku (dnešná Loučná nad Desnou). V roku 1609 si miestni evanjelici vybudovali drevený kostol, ktorý sa dochoval do dneška.

V roku 1786 bola na časti pozemkov postavená osada Nový Maršíkov, ktorá neskôr splynula s obcou. Po roku 1848 sa Maršíkov stal súčasťou súdneho okresu Vízmberk. Obec bola naďalej čisto poľnohospodárska. Po vzniku prvej republiky mala v obci najväčšiu podporu nemecká agrárna strana, ktorá zvíťazila vo voľbách roku 1935. Aj po roku 1945 zostal Maršíkov poľnohospodárskou obcou.

Po odsune nemeckého obyvateľstva bol Maršíkov dosídlený obyvateľmi iných oblastí. Významné hospodárske objekty napr. obsadili rodiny z Valašska (Bylnice, 20 obyvateľov, ktorí sa tu natrvalo usadili).Šerý M., 2008: Osídlení pohraničí severní Moravy a Slezska po 2. světové válce obyvatelstvem Valašskokloboucka. Diplomová práce, katedra geografie, PřF UP Olomouc.

Maršíkov bol pripojený k obci Velké Losiny v roku 1976.

 Školstvo 
Deti zo začiatku navštevovali farskú školu vo Velkých Losinách, okolo roku 1800 sa začalo vyučovať po domoch a v roku 1833 bola postavená škola v obci. V roku 2006 bola dokončená rekonštrukcia budovy bývalej školy na spoločenský dom. 

 Vývoj počtu obyvateľstva 
 1677 – 54 usadlíkov
 1834 – 640 obyvateľov v 92 domoch
 1900 – 615 obyvateľov v 106 domoch (napospol nemeckej národnosti)
 1950 – 319 obyvateľov vo 104 domoch
 1991 – 195 obyvateľov v 57 trvalo obývaných domoch
 2008 – 191 obyvateľov (k 1.1.2008)

 Zaujímavosti 
 Kostol sv. Michala – drevená renesančná zrubová stavba z roku 1609
 Banícka kaplnka – stavba z roku 1856 pri ceste do Vernířovíc, zaujímavé využitie miestnej horniny Krupníku
 Rasovna – významné mineralogické nálezisko, známe predovšetkým nálezmi chryzoberylu

 Referencie 

 Iné projekty 

 Externé odkazy 
 Územnoidentifikačný register SR
 Aplikácie adresy na MVČR
 Databáza štatistických obvodov 

 Zdroj 

Obec Velké Losiny - časti Bukovice • Ludvíkov • Maršíkov • Velké Losiny • Žárová

Kategória:Dediny okresu Šumperk
Kategória:Velké Losiny